वर्तमान परिपेक्ष में बहुजन आंदोलन की जो दशा और दिशा है, उस पर मुझे बहुत तरस आता है। क्योंकि, जिस आंदोलन के लिए बहुजन समाज पार्टी बनाई गई- जैसा कि कांशीराम जी का बहुजन आंदोलन चलाने का इतिहास आप देखें, तो आप देखेंगे कि उन्होंने 14 अप्रैल 1980 से बहुजन संगठक नाम से एक साप्ताहिक समाचार पत्र शुरू किया, जिसके लिए मैं काम कर रहा हूं। उसमें उनके भाषण छपते थे। इसके अलावा कांशीराम जी ने 15 मार्च 1980 को अपने जन्मदिन पर मराठी में एक साप्ताहिक समाचार पत्र बहुजन नायक शुरू किया। उन्होंने बहुजन उत्थान जैसी तमाम पत्रिकाएं भी निकालीं। इसके अलावा कुछ दिन के लिए ही सही बहुजन टाइम डेली न्यूज पेपर भी निकाला। वो बहुजन संगठक के संपादकीय लेख में पहली ही लाइन में लिखते हैं कि ‘बहुजन हिताय, बहुजन सुखाय’। लेकिन आज सर्वजन की बात हो रही है। आज ‘सर्वजन हिताय, सर्वजन सुखाय’ की बात हो रही है। यह कैसे हो गया?